stanford-oval/wikipedia huggingface dataset:
Houdini (שיר של דואה ליפה)
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 3 |  |
|  אוסטריה | Ö3 אוסטריה טופ 40‏ | 14 |  |
|  אוסטרליה | מצעד הסינגלים האוסטרלי | 7 |  |
|  אורוגוואי | מוניטור לטינו | 13 |  |
|  איחוד האמירויות הערביות | רדיומוניטור | 11 |  |
|  איסלנד | הפלייליסט | 18 |  |
|  איטליה | מצעד הסינגלים האיטלקי | 17 |  |
|  אירלנד | מצעד הסינגלים האירי | 6 |  |
|  אסטוניה | TopHit | 1 |  |
|  אקוודור | מוניטור לטינו | 9 |  |
|  ארגנטינה | ארגנטינה הוט 100 | 59 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי הרדיו | 17 |  |
|  ארצות הברית | מצעד השירים העכשוויים למבוגרים | 9 |  |
|  בולגריה | BAMP | 1 |  |
|  בוליביה | מוניטור לטינו | 10 |  |
|  בלארוס | Unistar Radio Top 20 | 1 |  |
|  ברזיל | טופ 100 ברזיל | 54 |  |
|  גרמניה | GfK – טופ 100 | 9 |  |
|  דנמרק | היטליסטן | 17 |  |
|  הולנד | מצעד 40 הסינגלים ההולנדיים | 2 |  |
|  הולנד | מצעד 100 הסינגלים ההולנדיים | 8 |  |
|  הונגריה | Dance Top 40 | 4 |  |
|  הונגריה | Rádiós Top 40 | 4 |  |
|  הונגריה | Single Top 40 | 9 |  |
|  המזרח התיכון וצפון אפריקה | מצעד המוזיקה של המזרח התיכון וצפון אפריקה | 12 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 1 |  |
|  חבר המדינות | טופ-היט | 2 |  |
|  יוון | המצעד הבינלאומי | 1 |  |
|  יפן | Hot Overseas | 2 |  |
|  לבנון | מצעד 20 העליונים הרשמי של לבנון | 3 |  |
|  לוקסמבורג | בילבורד | 3 |  |
|  לטביה | לטביה טופ 40 | 12 |  |
|  ליטא | AGATA | 5 |  |
|  נורווגיה | VG-lista | 11 |  |
|  ניגריה | טורן-טייבל טופ 100 | 30 |  |
|  ניו זילנד | המצעד הניו זילנדי הרשמי | 13 |  |
|  ניקרגואה | מוניטור לטינו | 11 |  |
|  סורינאם | נשיונל טופ 40 סורינאם | 6 |  |
|  סינגפור | RIAS | 24 |  |
|  סלובקיה | ČNS IFPI | 1 |  |
|  סן מרינו | Top 50 Radio San Marino RTV | 1 |  |
|  ספרד | PROMUSICAE | 24 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 13 |  |
|  פינלנד | המצעדים הפיניים הרשמיים | 31 |  |
|  פלנדריה | אולטראטופ 50 | 1 |  |
|  פנמה | מוניטור לטינו | 3 |  |
|  פרגוואי | מוניטור לטינו | 1 |  |
|  צ'ילה | צ'ילה טופ 20 | 2 |  |
|  צ'כיה | Rádio – Top 100 | 1 |  |
|  צ'כיה | Singles Digitál Top 100 | 32 |  |
|  צרפת | SNEP | 7 |  |
|  קנדה | קנדה הוט 100 | 5 |  |
|  קנדה | AC | 1 |  |
|  קנדה | CHR/טופ 40 | 2 |  |
|  קנדה | הוט AC | 2 |  |
|  קרואטיה | בילבורד | 23 |  |
|  קרואטיה | HRT | 1 |  |
|  שוודיה | סוורייטופליסטן | 13 |  |
|  שווייץ | המצעד השווייצרי | 3 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 37 |  |
|  עולמי | בילבורד גלובל ללא ארצות הברית | 24 |  |
|  ארצות הברית | בילבורד הוט 100 | 43 |  |
|  ארצות הברית | מצעד שירי הרדיו | 19 |  |
|  ארצות הברית | מצעד השירים הדיגיטליים | 50 |  |
|  ארצות הברית | מצעד הפופ איירפליי | 18 |  |
|  ארצות הברית | מצעד השירים העכשוויים למבוגרים | 13 |  |
|  ארצות הברית | מצעד הפופ איירפליי למבוגרים | 14 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| איטליה (FIMI) | פלטינה | 100,000 |
| בלגיה (BEA) | זהב | 20,000 |
| דנמרק (IFPI Denmark) | זהב | 45,000 |
| הממלכה המאוחדת (BPI) | פלטינה | 600,000 |
| ניו זילנד (Recorded Music NZ) | זהב | 15,000 |
| ספרד (PROMUSICAE) | פלטינה | 25,000 |
| פולין (ZPAV) | 2× פלטינה | 100,000 |
| פורטוגל (AFP) | פלטינה | 10,000 |
| צרפת (SNEP) | יהלום | 333,333 |
| קנדה (Music Canada) | 2× פלטינה | 160,000 |
| שווייץ (IFPI Switzerland) | פלטינה | 30,000 |
סיכום
| בכל העולם | — | 1,578,333 |
היסטוריית יציאות לאור

| אזור | תאריך יציאה | פורמט (ים) | גרסה | חברת תקליטים | הערות |
| --- | --- | --- | --- | --- | --- |
| כלל העולם | 9 בנובמבר 2023 | הזרמת מוזיקה • הורדה דיגיטלית | מקורית | רקורדס |  |
| צרפת | 10 בנובמבר 2023 | רדיו איירפליי | מקורית | רקורדס |  |
| איטליה | 10 בנובמבר 2023 | רדיו איירפליי | מקורית | רקורדס |  |
| הממלכה המאוחדת | 13 בנובמבר 2023 | קלטת שמע • תקליטור | מקורית | רקורדס |  |
| ארצות הברית | 13 בנובמבר 2023 | רדיו להיטים עכשוויים למבוגרים | מקורית | רקורדס |  |
| ארצות הברית | 14 בנובמבר 2023 | רדיו להיטים עכשוויים | מקורית | רקורדס |  |
| כלל העולם | 1 בדצמבר 2023 | סטרימינג • הורדה דיגיטלית | גרסה מורחבת | רקורדס |  |
| כלל העולם | 22 בדצמבר 2023 | סטרימינג • הורדה דיגיטלית | מיקס של אדם פורט | רקורדס |  |
| אירופה | 29 בדצמבר 2023 | סינגל 7 אינץ' • קלטת שמע • תקליטור | מקורית, אינסטרומנטלית | רקורדס |  |
| הממלכה המאוחדת | 29 בדצמבר 2023 | סינגל 7 אינץ' • קלטת שמע • תקליטור | מקורית, אינסטרומנטלית | רקורדס |  |
| כלל העולם | 12 בינואר 2024 | סטרימינג • הורדה דיגיטלית | London sessions | רקורדס |  |
| כלל העולם | 19 בינואר 2024 | סטרימינג • הורדה דיגיטלית | מיקס 'slowride' של דני אל הארל | רקורדס |  |
| ארצות הברית | 2 בפברואר 2024 | סינגל 7 אינץ' • קלטת שמע • תקליטור | מקורי, אינסטרומנטלי | רקורדס |  |
ביאורים

↑  בריאיון למגזין "רולינג סטון" האמריקאי סיפרה ליפה כי העבודה על "Houdini" החלה בנובמבר 2022 לאחר שהקשיבה לקטע מתוך שיר שקווין פארקר עבד עליו. השניים סיימו את הליטושים האחרונים של השיר בינואר 2023.
↑  הכוונה לסגרים שהוטלו על הציבור במהלך מגפת הקורונה, שהתרחשה ברחבי העולם בין השנים 2020–2023.
1 2  הגרסה האינסטרומנטלית של "Houdini" יצאה לאור כסינגל 7 אינץ' בלבד.
שפות הארץ התיכונה

שפות הארץ התיכונה הן שפות בדיוניות שהומצאו בידי הבלשן ג'.ר.ר. טולקין לצורך הלגנדריום שלו.
חלק מהשפות כאן במדוברות במקומות אחרים בארדה.
הלשון השחורה

הלשון השחורה (באנגלית: Black Speech) היא שפה מתוכננת שהומצאה על ידי ג'.ר.ר. טולקין, ובלגנדריום היא מדוברת על ידי תושבי מורדור, שבהם סאורון והאורקים של הארץ התיכונה. בלגנדריום, השפה פותחה על ידי סאורון כדי שכל תושבי מורדור יוכלו לתקשר ביניהם. השפה היא השפה הפחות מפותחת מבין השפות אותן יצר טולקין, ובמקור כוללת רק מילים מועטות. המשפט העיקרי והיחיד כמעט בשפה זו הוא המשפט שהיה חרוט על הטבעת האחת, מתוך שיר המתאר את טבעות הכוח. זהו למעשה הקורפוס היחיד לשפה.
קווניה

קווניה (IPA: [ˈkʷɰʷɛn̠ʲja]) היא שפה מתוכננת שפותחה על ידי ג'.ר.ר. טולקין, ובלגנדריום שלו היא מדוברת על ידי העלפים (אשר נקראים בתרגומים שונים גם "בני־הלילית" או "העלפים"). דקדוקה מושפע בעיקר מפינית.
אדונאית

אדונאית היא שפתם של בני האדם בארץ התיכונה. זהו ניב קדום של לשון המערב, הלשון האחידה.
האדונאית הושפעה רבות מהקהוזדול, אך ניכרות בה גם השפעות מהאבארין. האדונאית הייתה הלשון העממית בנומנור, ומאוחר יותר בעקבות שאיפות הבדלנות של מלכיה, הייתה לשפה הרשמית על מקומה של הקווניה.
האדונאית נקראה בשמה לראשונה בתחילת העידן השני. אין שום סימן לשימוש בה לאחר מפלת נומנור ב-3319 לעידן השני. שפה זו הייתה בשימוש במשך 3,300 שנה. (עם זאת, ייתכן שתושבי בלריאנד, או לכל הפחות בני בית האדור, השתמשו בשפה זו או בשפה דומה כבר בעידן הראשון. מסיבה זו, ייתכן שמלומדי גונדור וארנור הכירו את שפת אבותיהם גם לאחר מפלת נומנור. אך כשפת הדיבור החליפו אותה לשון המערב ושפת בני הלילית.)
אדונאית > רוהירית

רוהירית היא שפתם של הרוהירים, אנשי רוהן. הרוהירים קוראים לעצמם ברוהירית אאורלינגס, "בני אאורל". ההוביטים נקראו בתחילה ברוהירית הולביטלן, ביחיד הולביטלה, "שוכני בורות", וכנראה משם הגיעה המילה "הוביט".
ולארין

ולארין נקראת גם: ואליאנית; ואליה (Valya) ולאמבה ולארינווה (Lambe Valarinwa) בקווניה.
ולארין היא הלשון הקדומה ביותר בארדה, שהומצאה על ידי הוולאר.
אף על פי שיכלו לתקשר מבלי צורך במילים הם המציאו לעצמם שפה משנכנסו לאאה. מילים רבות ממנה נטמעו בלשונות האלדאר, כמו שמות מקומות ושמותיהם של הוולאר והמאיאר.
את הצליל של הולארין היטיב להגדיר רומיל, איש טיריון: "שפתם של הוולאר הנעלים נוקשה בצליליה, והיא מהירה וחריפה בתנועתיה. הגייתה הייתה קשה לנו, ומילותיה ארוכות ומהירות, כעין ברק חרבות או רשרוש העלים ברוח עזה או שאון אבנים הנופלות בהרים".
יש הרואים דמיון בין הוולארין לשפה הבבלית.
טלרין

טלרין היא לשון בני לילית משבט הטלרי שבאמאן. טלרין קרויה גם: לינדאלאמבה בקווניה ולינדארין בטלרין עצמה.
הטלרין מקורבת לקווניה בשל היותה שפה אמאנית מחד, ולסינדרין מהיות הסינדר סיעה אשר יצאה מהטלרי מאידך. היא שייכת לענף האמאני של שפות בני הלילית.
מסופר כי הטלרי היטיבו לשיר מכל עמי הליליים ושאון הגלים נשמע בשירתם.
לשון המערב

לשון המערב היא שפת הדיבור העיקרית של מערב הארץ התיכונה בעידן השלישי.
שפה זו התפתחה מהאדונאית, כאשר חזרו בני נומנור לארץ התיכונה.
למעשה, הדמויות של "שר הטבעות" מדברות בשפה זו, וזו השפה המקורית שהספר האדום נכתב בה. אך מעט מאוד ידוע עליה, מהסיבה הפשוטה שטולקין ייצג אותה באמצעות אנגלית.
מילים לדוגמה, שמות הוביטים מנספח ו' ל"שר הטבעות":
Razanur Tûc – פרגרין טוק
Maura – פרודו
Galbasi – גמג'י
Kalimac Brandagamba – מריאדוק ברנדיבאק.
לשון המערב נקראת גם: "אדוני" (Adûni) ו"סובאל פארה" (Sôval Phârë) בלשון המערב עצמה. היא נקראת "אנונאיד" (Annúnaid) ו"פאלאתרן" (Falathren) בסינדרין.
לרוב היא מכונה "הלשון האחידה".
קהוזדול

קהוזדול היא שפתם הסודית של הגמדאים.
הקהוזדול כמעט ולא נשתנתה עם הזמן, ולא נודעה ברבים, כי הגמדאים למדו את שפות העמים איתם באו במגע. מעט מאוד ידוע על הדקדוק ואוצר-המילים שלה. השם נוצר מהשורש Kh-Z-D אשר המקבילה העברית שלו היא ג-מ-דא. המילה קהאזאד, "גמדאים", באה מאותו שורש.
טולקין שאב השראה לשפה הזו מלשונות שמיות, הן בדקדוק (שורשים משולשים, הטיה על ידי שינויים בתנועות והוספת תחיליות/תוכיות/סופיות) והן בצליל (צלילים קשים וגרוניים, לציין את אופיים המחוספס).
בעידן השלישי הייתה הקהוזדול שפה בשימוש בין הגמדאים לבין עצמם; העמים האחרים נתנו להם שמות משלהם, משפות האזור בו גרו (כמו "באלין", "פונדין" ו"תרור", הלקוחים מהנורדית העתיקה). שמות מעטים בלבד ידועים בקהוזדול: "איבון", "קהים" ו"מים".
טקסט לדוגמה: "Baruk Khazâd! Khazâd ai-mênu!" שפירושו: "קרדומי הגמדאים! הגמדאים באים עליכם!".
עצנית

אנטית היא שפתם הרועמת והעתיקה של האנטים. שפה זו שונה לחלוטין משפות בני הלילית או בני האדם.
האנטית היא שפה איטית ומהורהרת, כמו דובריה האיטיים והמהורהרים. המילים והשמות בשפה זו מספרים את הסיפור של העצם המתואר. ייתכן שסיבה זו מסבירה את הביישנות של האנטים לגבי שמותיהם האמיתיים, שהיו פרטיים ונועדו להיוודע רק לידידים נאמנים.
סינדרין

סינדרין קרויה גם: לשון בני הלילית האפורים, לשון בלריאנד, הלשון האצילה. במקרים רבים מתייחסים אליה בפשטות כ"עלפית", או "שפת בני הלילית" (Elvish).
הסינדרין הייתה שפתם של הסינדר, והיא הייתה הנפוצה מבין שפות הקוונדי בארץ התיכונה.
לסינדרין מספר ניבים שונים, כמו הניב הדוריאתריני שדובר בדוריאת.
כאשר שבו הנולדור לארץ-התיכונה הם אימצו את הסינדרין כשפה מדוברת במקום שפתם הקודמת, הקווניה.
אברין

אבארין היא לשון האברי ("המסרבים"), בני הלילית שנשארו בארץ התיכונה לאחר הופעתם בימי קדומים, בעוד חבריהם האלדר החלו את "המסע הגדול" לוולינור.
הקהוזדול והאדונאית הושפעו במידת-מה מלשון זו. מעט מאוד ידוע עליה.
ננדורין

נאנדורין היא לשון בני הלילית הירוקים. לאחר שהסינדרין הפכה לשפה הנפוצה בקרב בני לילית, הפכה הנאנדורין ללשון משנית, עד שבעידן השלישי שימשה בעיקר לציון שמות מקומות.
מילים לדוגמה: Lindórinand "עמק המשוררים (לינדאר, טלרי)", golda "נולדו", edel "בן-לילית, אלדא".
בלה סימס

ארבלה גבריאלה "בלה" סימס (באנגלית: Arabella Gabrielle "Bella" Sims; נולדה ב-25 במאי 2005) היא שחיינית אמריקאית, סגנית אלופה אולימפית (טוקיו 2020) ואלופת העולם (בודפשט 2022) במשחה שליחות 4x200 מטר חופשי.
ביוגרפיה

סימס נולדה וגדלה בהנדרסון, נבדה. מתאמנת בקבוצת סנדפייפרס בלאס וגאס, נבדה בהדרכתו של רון אייקן, לצדם של אלופים אולימפיים, קודי מילר, בואי בקר, קייטי גריימס, אריקה סאליבן וקלייר ויינסטין.
ביוגרפיה > 2021 > מדליית כסף אולימפית

במבחנים האמריקאים לאולימפיאדת טוקיו שנערכו באומהה, נברסקה ביוני אותה שנה היא סיימה במקום חמישי במשחה ל-200 מטר חופשי בתוצאה של 1:57.53 דקות וצורפה לנבחרת השליחות האמריקאית. נוסף לכך, היא סיימה במקום חמישי במשחה ל-800 מטר חופשי בתוצאה של 8:23.55 דקות. במשחקים האולימפיים עצמם היא זכתה במדליית כסף במשחה שליחות 4x200 מטר חופשי לאחר ששחתה בשלב המוקדמות. כשחיינית ראשונה היא קבעה תוצאה של 1:58.59 דקות.
ביוגרפיה > 2022

במבחנים האמריקאים לאליפות העולם שנערכו בגרינסבורו, קרוליינה הצפונית באפריל היא סיימה 3 פעמים במקום שלישי ולא זכתה לייצג את ארצה במשחים אלה, במשחה ל-400 מטר חופשי בתוצאה של 4:06.61 דקות, אחרי קייטי לדקי (3:59.52 דקות) וליה סמית' (4:03.16 דקות), במשחה ל-800 מטר חופשי בתוצאה של 8:22.36 דקות, שוב אחרי קייטי לדקי (8:09.27 דקות) וליה סמית' (8:17.52 דקות) ובמשחה ל-1500 מטר חופשי בתוצאה של 16:15.87 דקות, אחרי קייטי לדקי (15:38.99 דקות) וחברתה לקבוצה קייטי גריימס (15:51.36 דקות). היא סיימה במקום חמישי במשחה ל-200 מטר חופשי בתוצאה של 1:57.71 דקות וצורפה לנבחרת השליחות האמריקאית.
ביוגרפיה > 2022 > אלופת עולם

באליפות העולם שנערכה בבודפשט, הונגריה ביוני 2022 זכתה במדליית זהב במשחה שליחות 4x200 מטר חופשי ביחד עם קלייר ויינסטין, ליה סמית', קייטי לדקי בשיא אליפות חדש של 7:41.45 דקות, לפני אוסטרליה (7:43.86 דקות) וקנדה (7:44.76 דקות). כשחיינית רביעית היא קבעה ב"זינוק שליחות" תוצאה של 1:54.60 דקות, התוצאה הרביעית מכל השחייניות ששחו במשחה הגמר. בשלב המוקדמות היא קבעה כשחיינית רביעית ב"זינוק שליחות" תוצאה של 1:55.91 דקות, התוצאה המהירה מכל השחייניות ששחו בשלב זה.
במסגרת סבב הגביע העולמי בבריכת 25 מטר שנערך באינדיאנפוליס, אינדיאנה ב-4 בנובמבר אותה שנה היא סיימה במקום רביעי במשחה ל-200 מטר חופשי בשיא עולם חדש לנערות בתוצאה של 1:52.59 דקות, כעבור 15 דקות בלבד היא זכתה במדליית זהב במשחה ל-100 מטר גב בשיא עולם חדש לנערות בתוצאה של 55.75 שניות.
שיאים אישיים > בריכה אולימפית

100 מטר חופשי: 53.73 שניות (2023)
200 מטר חופשי: 1:56.08 דקות (2023)
400 מטר חופשי: 4:03.25 דקות (2023)
800 מטר חופשי: 8:22.36 דקות (2022)
1500 מטר חופשי: 16:15.87 דקות (2022)
200 מטר חופשי ב"זינוק שליחות": 1:54.60 דקות (2022)
שיאים אישיים > בריכת 25 מטר

200 מטר חופשי: 1:52.59 דקות (2022), שיא עולם לנערות
400 מטר חופשי: 3:58.85 דקות (2022)
100 מטר גב: 55.75 שניות (2022), שיא עולם לנערות
200 מטר גב: 2:01.64 דקות (2022)
200 מטר מעורב אישי: 2:06.90 דקות (2022)
פירמידות (שיר)

"פירמידות" הוא סינגל שהוקלט על ידי הזמרת הישראלית קורין אלאל. את השיר הוציאה לאור בינואר 1997 חברת התקליטים NMC יונייטד אנטרטיינמנט, כסינגל השני מתוך אלבומה השישי, "כשזה עמוק".
על השיר

"פירמידות" נכתב והולחן על ידי מאיר גולדברג ואלאל בהתאמה. על הפקתו המוזיקלית היה אחראי ערן צור. השיר עוסק בכאב עמוק ומתמשך, שמתואר באמצעות הדימוי של "פירמידות של כאב". פירמידות אלו קרובות ללב הדוברת, דבר המרמז על כך שהכאב הוא אישי ואינטימי. בד בבד הן רחוקות מהחלום האידיאלי של הדמות המרכזית, מה שמדגיש את הנתק בין רצונה לשאוף גבוה למציאות הכואבת. כאשר הפירמידות "מרימות את ראשיהן", הן מתקרבות לעננים – סמל לרגשות המתקרבים לבכי על החסכים בחייה של הדוברת.
הבית השני של השיר מעמיק את התחושה של הכאב, כאשר "השער נעול" ו"הסהר אכול" משדרים תחושת סופיות וייאוש. הדוברת מכירה היטב את הכאב, שמתואר כלובש צורות משתנות, במיוחד כאשר הרקיע מתערבב בצבעיו. העיניים הבוערות משדרות את הכעס הפנימי והדמעות הרבות שזלגו בעקבות הקשיים. השיר כולו מצייר תמונה של סבל מתמשך עם תחושת מחסום ואובדן שאינן ניתנות להתגברות.
ל"פירמידות" לא הופקה עטיפה. זהו אחד הסינגלים היחידים של אלאל ללא עטיפה.
הצלחה מסחרית

ב-12 בינואר 1997 הוצג "פירמידות" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-12. ב-9 בפברואר עלה למקום השני – המיקום הגבוה ביותר אליו הגיע. לבסוף, ב-9 במרץ יצא מהדירוג השבועי לאחר שבעה שבועות צעידה רצופה.
מיקומי שיא

|   ‏‏‏  מצעדים ודירוגים (1997)> מדינה |   ‏‏‏  מצעדים ודירוגים (1997)> מצעד |   ‏‏‏  מצעדים ודירוגים (1997)> מיקום שיא |   ‏‏‏  מצעדים ודירוגים (1997)>  |
| --- | --- | --- | --- |
|  ישראל | רשת ג' | 2 |  |
הערות שוליים

↑  כשזה עמוק באתר סטריאו ומונו
↑  מילות השיר, באתר שירונט
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "הכול בינינו רגיל" • "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "הטבעת נפלה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
איש זקן מאוד עם כנפיים עצומות

|  מידע כללי |
| --- | --- |
 מאת:  גבריאל גארסיה מארקס 
 שפת המקור:  ספרדית 
 סוגה:  סיפור קצר 
 הוצאה
 תאריך הוצאה:  1968 
 
איש זקן מאוד עם כנפיים עצומות (בספרדית: Un señor muy viejo con unas alas enormes) הוא סיפור קצר, שנכתב על ידי הסופר הקולומביאני גבריאל גרסיה מארקס. הסיפור פורסם לראשונה בספרדית בשנת 1968 במגזין ספרות קובני בשם "casa de las Américas"(ספ'). בעברית ראה אור הסיפור המתורגם שנים רבות אחר כך בספר "הסיפור העצוב שלא ייאמן על ארנדירה התמה וסבתה האכזרית" (הוצאת שוקן, 1986). הסיפור מדבר על קשיש אנונימי בעל כנפיים שמופיעה בחצר משפחה בלילה סוער. לאחר מכן מתאר הסיפור את תגובות המשפחה, העיירה והמבקרים מבחוץ. הסיפור נכתב בז'אנר הריאליזם הקסום.
עלילה

הסיפור מתחיל לאחר שלושה ימים שבהם ירד גשם בעיירה. פלאיו ואליסנדה, בני זוג והדמויות מרכזיות בסיפור, הם הורים לתינוק, שחולה וסובל מחום גבוה. בני הזוג סבורים שהסיבה לכך שהתינוק חולה היא צחנה נוראית שנגרמה בשל סרטנים שחדרו לביתם. פלאיו הולך להשליך את הסרטנים בים, ובשובו הוא רואה בחצר האחורית של הבית קשיש עם כנפיים, שוכב עם פניו כלפי מטה בבוץ. פלאיו המבוהל קורא לאשתו שתעזור לו לעמוד על טיבו של האיש. האיש מלוכלך ולבוש בסמרטוטים. אחרי בהייה ממושכת באיש הזקן, פלאיו ואליסנדה מתעשתים ומנסים לדבר אליו. האיש משיב בשפה לא ברורה. הם מחליטים שהוא ניצול מספינה טרופה, אבל השכנה שלהם שידועה ביכולותיה המיסטיות מסבירה להם שהאיש הזה הוא מלאך.
למחרת, העיירה כולה יודעת על האיש עם הכנפיים שנאמר עליו שהוא מלאך. פלאיו מחליט לקשור את האיש ולהחזיק אותו בתוך לול התרנגולות. לאחר שהגשם פסק, התינוק מרגיש טוב יותר ומסוגל לאכול. פלאיו ואליסנדה רוצים לשלוח את האיש הזקן לים עם אוכל ומים לשלושה ימים ולהניח לטבע לעשות את שלו. כשהם הולכים לחצר האחורית, הם רואים קהל מאנשי העיירה שנאסף סביב הלול על מנת לראות את המלאך. הם מציקים לו ומתנהגים אליו כאילו אינו אדם אלא חיית קרקס.
האב גונזאגה, הכומר, מגיע לבית, מופתע מהחדשות על הופעת מלאך בעיירה. הצופים אומרים על המלאך דברים כמו: "הוא צריך להיות מנהיג העולם" או "הוא צריך להיות מנהיג צבאי כדי לנצח את כל המלחמות". כדי לקבוע האם האיש הוא מלאך או לא, האב גונזאגה מדבר אליו בלטינית. כיוון שהאיש עם הכנפיים לא מזהה את שפתו הלטינית, ונראה יותר מדי אנושי, הכומר החליט שהאיש לא יכול להיות מלאך. אבל לאנשים שצופים בזקן המכונף לא היה אכפת מהכרעת הכומר. השמועה על הגעת איש עם כנפיים לעיירה מתפשטת עוד.
אנשים מכל הסביבה מגיעים לבית של פלאיו ואליסנדה כדי לראות את המלאך. בשלב מסוים בני הזוג בונים גדר ומתחילים לגבות מהמבקרים תשלום בעבור כניסה. לצד זאת, האיש לא מספק לצופים בידור. הוא רק מנסה להתמקם בנוחות. הקהל מנסה להוציא מהזקן המלאך תגובה כלשהי. הם דוחפים אותו עם ברזל מלובן. המלאך מגיב על ידי נפנוף בכנפיו והוצאת צליל של יללה בשפתו המוזרה.
מאוחר יותר, קרנבל אטרקציות מגיע לעיירה ומביא עימו נערה ששינתה צורה לעכביש, עונש שהוטל עליה כשהתגנבה מבית הוריה לכמה שעות. אנשי העיירה מאבדים עניין במלאך. למרות זאת, פלאיו ואליסנדה יכולים עכשיו לבנות אחוזה מהכסף שהרוויחו כשגבו תשלום עבור הכניסה. התינוק שלהם גדל והופך לילד, והם מורים לו שלא ללכת לעולם ללול התרנגולות. למרות האיסור הילד מבקר שם. לאחר ביקורו, הוא וגם האיש הזקן נעשים חולים באבעבועות רוח.
כשהילד מתבגר ומגיע לגיל בית הספר, הלול נהרס, והאיש הזקן מופיע בבית של פלאיו ואליסנדה. הוא עובר לשבת מתחת לסככה מחוץ לבית, ונעשה חולה. למרות זאת הוא שורד את החורף ומתחזק. יום אחד, אליסנדה מכינה ארוחת צהריים ורואה מחלון הבית את המלאך מנסה לעוף. הניסיונות הראשונים שלו מגושמים, אבל אחרי זמן מה, הוא מצליח לצבור תאוצה ולעוף הרחק מהבית של פלאיו ואליסנדה.
דמויות

פלאיו - אביו של הילד ובעלה של אליסנדה. הוא זה שמוצא את האיש הזקן בחצרו האחורת.
אליסנדה - אמו של הילד ואשתו של פלאיו. היא זאת שחושבת על הרעיון לגבות כסף בשביל לראות את האיש הזקן.
האיש הזקן - מופיע פתאום בחצר האחורית של פלאיו. המשפחה לא יודעת להגדיר מה הוא, ולכן האיש חי בלול שלהם. הוא מאוד מלוכלך, והוא מדבר בשפה זרה שאף אחד לא מצליח להבין. בהתחלה כשאנשים באו לראות אותו הוא מבולבל ממה שקורה. ככל שיותר אנשים באו הוא הפך למפורסם מאוד. כאשר האנשים שורפים אותו עם ברזל מלובן, הוא מפרפר מכאב. בסוף הסיפור, הנוצות שלו גדלות בחזרה והוא עף הרחק משם.
האב גונזאגה - האב גונזאגה הוא הכומר המקומי, והוא בעל הסמכות בעיירה. עבודתו הקודמת היא חטיבת עצים, והוא מתואר כאדם חסון וחזק. הוא סבור שהאיש הזקן הוא מתחזה משום שהוא לא יודע לטינית שהיא שפת האלוהים. לאחר מכן הוא מודיע לכנסייה על כך ומחכה להחלטה מסמכות יותר גבוהה.
השכנה - השכנה של פלאיו ואליסנדה, נאמר עליה שהיא יודעת הכל לגבי החיים והמוות. היא סבורה שהאיש הזקן הוא מלאך שנפל מהשמיים ובא לקחת את בנו של פלאיו. אף על פי שעצתה להכות את הזקן לא מתקבלת, היא עדיין מנסה לעזור לשכניה.
אשת העכביש - אשת העכביש בסיפור לוקחת את עניין הקהל מהאיש הזקן. בהיותה ילדה, חמקה לילה אחד מבית הוריה על מנת להשתתף בנשף ריקודים. היא נתפשה ונענשה בכך שהפכה ליצור עם ראש אישה וגוף של עכביש טרנטולה. היא גורמת לאנשים לשכוח מהאיש הזקן ולהתמקד בה. אחת הסיבות לכך היא שבניגוד לאיש הזקן שלא מדבר ולא זז הרבה היא תמיד פתוחה לספר את הסיפור שלה. היא מקור אטרקציה לאנשים מפני שניתן להזדהות איתה בזכות המאבק והקשיים שפקדו אותה בחייה, לעומת האיש הזקן, הקר והזר.
התינוק - התינוק של פלאיו ואליסנדה חולה בתחילת הסיפור. השכנה מספרת למשפחה שהאיש הזקן בא לקחת אותו. קיים חיבור מסוים בין האיש הזקן לתינוק - הם חולים באותו הזמן והם משחקים ביחד.
מוטיבים מרכזיים

ניתן לזהות מספר מוטיבים מרכזיים מאחורי הסיפור הקצר. יש מוטיב של פירוש משמעותן של דמויות סמכותיות, כפי שניתן לראות עם הדמויות של האב גונזאגה והשכנה. קיים גם מוטיב של המעמד האנושי, כפי שניתן לראות עם האיש הזקן ואיך שהוא לא נתפס כמלאכי בגלל מאפייניו הארציים. המעמד האנושי חשוב גם בסיפור אשת העכביש על כן שסיפורה מושך תיירים משום שהם יכולים לרחם עליה.
מוטיב נוסף שניתן לזהות הוא ההקבלות בין הילד והמלאך, שעל כן נראה ששניהם מחוברים בדרך כלשהי. המוטיב של הכנפיים והסמליות שלהן גם כן מופיע בסיפור: החשיבות של הכנפיים לאפיונו של האיש הזקן והשימוש הנרחב של גארסיה-מרקס במוטיב הכנפיים יכולים להיות מפורשים כמעשה של תוסף ההיגיון. הכנפיים מפרידות את האיש הזקן משאר אנשי העיירה, וגם כאשר הרופא בודק את הכנפיים הוא מוצא שהן טבעיות אך שונות מהאנטומיה הרגילה. ישנו גם מוטיב סמוי של אתגור דברים הנחשבים לקדושים.
ריאליזם קסום משמש תפקיד מרכזי בסיפור הקצר. המספר הוא מספר כל יודע בגוף שלישי, דבר המשמש להגברת מוטיב הריאליזם הקסום בסיפור. נקודת המבט הזאת נותנת לקורא הבנה מלאה של העולם בו מתרחש הסיפור - עולם דומה מאוד לשלנו אך נפרד, יש מי שיאמר מציאות מקבילה שעל כן האיש הזקן מתרסק בעיירה בתחילת הסיפור.
ביקורות

רוב התגובות לסיפור מתייחסות לשימוש של מרקס בסוגת הריאליזם הקסום.
בכתבה ל-"כתב העת על המופלא באומנויות" (Journal of the Fantastic in the Arts) גריר ווטסון הצביע על כך שבסיפור אין דברים רבים הנחשבים קסומים, אלא דברים כמו כנפיו של האיש הזקן מתקבלים כעובדה ידועה.
האקדמאי ג'ון גודווין טען שהסיפור הוא ביקורת על "לה ויולנסיה" (מלחמת אזרחים בקולומביה שהתרחשה בין השנים 1948-1958) שכן הסיפור הקצר פורסם באותו הזמן בו המלחמה התרחשה. המבקרת ורה קוצינסקי לעומת זאת הגיבה על הסיפור ועל השימוש שלו ברעיון המעוף, והשוותה אותו לאגדה האפרו-אמריקנית של מעוף.
הערות שוליים

1 2 3  גבריאל גרסיה מארקס, אדון זקן מאוד עם כנפיים ענקיות, הסיפור העצוב שלא ייאמן על ארנדירה התמה וסבתה האכזרית, הוצאת שוקן, 1986
1 2  Vera M. Kutzinski, The Cambridge History of Latin American Literature, Cambridge University Press, 1996-09-13, עמ' 164–194, ISBN 978-1-139-05528-4
↑  Marcy Schwartz, The Right to Imagine: Reading in Community with People and Stories / Gente y Cuentos, PMLA 126, 2011-05, עמ' 746–752 doi: 10.1632/pmla.2011.126.3.746
1 2 3  Martin Harrison, Magical Realism and The Fantastic, Routledge, 2019-10-01, עמ' 161–164, ISBN 978-0-429-31983-9
↑  John Goodwin, Márquez's A Very Old Man with Enormous Wings and Bambara's The Lesson, The Explicator 64, 2006-01, עמ' 128–130 doi: 10.3200/EXPL.64.2.128-130
נמל התעופה הבין-לאומי של פיטסבורג

נמל התעופה הבין-לאומי של פיטסבורג (באנגלית: Pittsburgh International Airport;‏ IATA:‏ PIT;‏ ICAO:‏ KPIT) – שנקרא במקור נמל התעופה של פיטסבורג רבתי, ומאוחר יותר נמל התעופה הבין-לאומי של פיטסבורג רבתי – הוא נמל תעופה בין-לאומי אזרחי-צבאי הנמצא במחוז אלגני (אנ'), בפנסילבניה שבארצות הברית. הנמל ממוקם כ-15 ק"מ מערבית למרכז העיר פיטסבורג.
הנמל משרת את פיטסבורג רבתי וכן אזורים סמוכים בוירג'יניה המערבית ואוהיו. הוא בבעלות רשות התעופה של מחוז אלגני ומתופעל על ידה. הנמל מציע טיסות נוסעים ליעדים ברחבי אמריקה הצפונית ואירופה. בנמל ארבעה מסלולי טיסה ושטחו כ-40 קמ"ר.